**Referat**

**Bestyrelsesmøde 7. Jan 2014.**

1. **Velkommen og godkendelse af dagsorden.**

Afbud: Victor, Karin og Villy

Den udsendte dagsorden blev godkendt

1. **Godkendelse af referat fra B-møde den 17.11.14**

Der var en præcision til punkt 4 b) , hvor der skal stå, at EU som STO-er fremover i nogle tilfælde eventuelt vil bruge personale i lokale NGO-er og internationale repræsentationer.

1. **Meddelelser**

Fra NIRAS ved Flemming:

1. NIRAS er midlertidigt flyttet til lokaler i Bredgade for senere at flytte permanent til Søtorvet.

2. Uddeling af medaljer: endnu intet nyt. UM lader ikke til umiddelbart at være indstillet på at uddele medaljer, men helt udelukket er ikke. Endelig besked afventes.

3. Løn ved briefinger i UM og NIRAS: For OSCE-missioner betales der en dags løn ( fmtl. ca. Kr. 1500) i alt for briefing og debriefing.. Deltagere i EU-missioner opfordres til at præsentere NIRAS for en anmodning om betaling af en dags løn med henvisning til at EU ikke dækker og ikke har mulighed for det.

4. Evalueringsskema: NIRAS oplyser, at det skal bruges ved alle missioner og beklager, at skemaet ikke er blevet sendt frem i forbindelse alle stedfundne aftaler om udsendelse.

Bestyrelsen er af den opfattelse, at skemaet bør studeres nærmere mhp forbedringer. Skemaet skal tjene som et instrument for UM og NIRAS til dels at forbedre forholdene for de udsendte dels at fremme formålet med missionerne i landene f.eks. for valgobservationsmissioner kan evalueringsskemaet bruges til at forklare, hvorledes missionerne kan konkret forbedre deres arbejdsmetoder til gavn for demokratiprocessen i det pågældende land.

5. Q&A er ikke kommet videre. NIRAS har foreslået, at spørgsmål skal kunne henvises til og besvares af FSB-Bestyrelsen. Bestyrelsen vil imidlertid holde NIRAS fast på, at det er NIRAS opgave at besvare spørgsmål om FSB. Et godt Q&A vil betyde færre henvendelser til NIRAS og kan føre til, at kun relevant kvalificerede anmoder om optagelse på rosteren. Derfor er det i NIRAS’s egen interesse, at Q&A fungerer effektivt på UM’s og NIRAS’s hjemmesider. NIRAS opfordres til at gøre deltagere i basiskursus opmærksom på Q&A, når det er udarbejdet.

6. Nødtelefon: Kaldes nu akut-logistiktelefon. Bestyrelsen finder, at nødtelefonen stadig ikke fungerer som den skal, f.eks. er den ikke korrekt nævnt under medarbejdernes underskrift. Bestyrelsen må derfor opfordre sine medlemmerne til i nødssituationer at kontakte UMs borgerservice /sekretærvagt eller SOS.

7. Reglement og vejledning for FSB udsendte. Ved enhver ændringer af reglement og vejledning bør NIRAS orientere FSB-Bestyrelsen.

8. Lønindplacering. LTO er f.s.v.a. OSCE indplaceret på lønramme 6.

9. Tildeling af risikotillæg følger FN-systemets beslutninger.

10. EU går fremover med til, at en personer, der er udpeget af EU som reserve ved kan melde fra uden at det kommer den pågældende til skade fremover. Det blev gik kommissionen med til på sidste kontaktgruppe-møde i Bryssel efter at NIRAS på bestyrelsens anmodning havde taget spørgsmålet op.

11. Ifølge NIRAS er der intet sket i SOS med hensyn til såvel nye forsikringskort som de øvrige konkrete sager, der er forelagt SOS, fordi den ansvarlige medarbejder er langtidsfraværende. UM arbejder imidlertid på, at man får mulighed for refusion af udgifter, der er afholdt i forbindelse med sygdom og lægekonsultation under tjeneste i missioner.

12. Helbredserklæringer, der indsendes til NIRAS bør vurderes af læger og ikke af kontormedarbejdere i NIRAS.

13. Dækning af udgifter til specialudstyr ved OSCE-missioner. NIRAS er indstillet på at dække udgifterne, hvis bestyrelsen udarbejder en liste over udstyret. Kirsten udarbejder listen.

14. NIRAS har opfordret foreningen til at afholde arrangementer om krisestyring bl.a. for at få flere medlemmer med CCM profiler med i FSB foreningen

15. Informationer til medlemmerne om kommende EOM-er. NIRAS er ved at udvikle en ny database, i forbindelse med hvilket NIRAS kan orientere alle på rosteren om samtlige anmodninger, som Danmark modtager om kandidater til missioner.

1. **Siden sidst**
2. Mødet med sekretariatet for OSCE PA: Der var stor interesse for at deltage i mødet. Flere tilmeldte end der var plads til. Mødet gav et nyttigt og på nogle områder et noget overraskende indblik i organisations virke. Bestyrelsen vil orientere sine danske politiske kontakter.
3. Tilbagemeldinger fra gennemførte missioner: intet
4. Nyt om kommende missioner. Evt. Albanien.

>

1. **Økonomi v. kassereren – m bilag**
2. Forslag til regnskab 2014. Det fremlagte udkast blev godkendt. Bo sender det hurtigst muligt til revisorerne med henblik på deres godkendelse. Eventuelle bemærkninger fra revisorerne skal straks videreformidles til bestyrelsen. Det reviderede regnskab skal udsendes til foreningens medlemmer inden generalforsamlingen.
3. Forslaget til budget for 2015 blev også besluttet. Det skal ligeledes udsendes inden generalforsamlingen.
4. **Debatdagen og Generalforsamlingen den 7. februar, 2015**

Det fremsendte forslag til debatdag og generalforsamling blev drøftet og besluttet, og checklisten gennemgået.

a) Indkaldelsen skal udsendes senest 3 uger før den 7. Februar. Det er Bo, som pr. mail udsender til FSB-medlemmerne, der kan deltage i GF. dvs alle, der har betalt kontingent for 2014. I mailen skal der være en kort manchet med en omtrentlig ordlyd som følger: ”FSB-bestyrelsen inviterer til debatdag og den årlige ordinære GF den 7. Februar 2015 på Rådhuset i Roskilde. Tilmelding til GF og indbetaling af kr. 250,- kr. for evt. deltagelse i den efterfølgende middag skal ske senest 1. Februar til Bo Flint mailadresse og kontonummer osv. jfr. vedhæftede invitation med nærmere oplysninger”.

NIRAS udsender, efter aftale med Bo, invitationen til de, der er på NIRAS’s roster med følgende vigtig tilføjelse:

Generalforsamlingen er kun for medlemmer af FSB-foreningen. Men ikke-medlemmer er velkommen til at deltage i debatdagen mod tilmelding og betaling af 100 kr. senest 1. Februar til Bo Flint etc etc. De er også velkommen til at deltage i middagen mod betaling af 250 kr. senest 1. Februar og på foreningens bankkonto. Kirsten skriver invitationen.

Forløbet af debatmødet blev fastlagt. Mødeleder er Ellen.

Forløbet af generalforsamlingen:

1. Lars Poulsen Hansen er dirigent.
2. Formanden afleverer årsberetningen med de punkter, som bestyrelsen ønsker nævnt, herunder resultaterne fra kontakten med NIRAS. De afholdte arrangementer skal omtales. I lyset af det faldende medlemstal er det et vigtigt spørgsmål hvad FSB-foreningen kan og skal bidrage med fremover Det blev foreslået, at vi spørger GF om det er relevant at bestyrelsen forhører sig hos alle på NIRAS’s roster om, hvad de mener at FSB-foreningen bør bidrage med og at vi evt. fremsender et evalueringsskema, som Kirsten allerede har lavet. – Der blev fremsat ønske om, at beretningen i fremtiden skal foreligge skriftlig i sin helhed med henblik på at lægge den på foreningens hjemmeside efter dens godkendelse på GF., således at alle har mulighed for at se, hvad foreningen udretter.
3. Meningsmodig Dansker (MMD). Begrundelsen for tildelingen til Peter Viggo Jakobsen formuleres af formanden i overensstemmelse med de kriterier, bestyrelsen bliver enige om se under d)
4. Kriterierne for MMD vil blive fastlagt på næste bestyrelsesmøde den 21. Januar.
5. På valg: Villy, Victor, Anders og Erik. De to førstnævnte ønsker genopstiller. Kaj, som har fungeret for Villy, der har haft orlov i 2014, er på valg som suppleant og ønsker at genopstille evt. som medlem.

Bestyrelsen mødes forud for debatdagen/GF kl. 10:00 på rådhuset lørdag 7. Februar

1. **Næste møde**

Hos Kirsten onsdag den 21. Januar kl. 15:00 – 17:00. Dagsorden har foreløbig to punkter. 1) forslag til formandens beretning 2) kriterier for MMD

1. **Eventuelt**

Kirsten informere om, at metodekurset er blevet udsat til 2015, NIRAS er informeret

………….

EFM/ 20.01.14